सर्विलांस फुटेज में यह देखा जा सकता है कि जैसे ही दंपति का वाहन ईंधन स्टेशन पर रूका है, वैसे ही दो वाहन उनके बगल में आकर खड़े हुए हैं। वेनेगास ने बताया कि अमरीकी आव्रजन के एजेंट और सीमा शुल्क प्रवर्तन अधिकारियों ने उनसे सवाल पूछने शुरू कर दिए और पहचान पत्र की मांग की। मारिया ने बताया कि उसने अपना पहचान पत्र अधिकारियों को दिखाया लेकिन उनके पति अस्पताल जाने की जल्दी में अपना पहचान पत्र घर पर ही भूल आए थे। सर्विलांस फुटेज में दिखा है कि वेनेगास के पति को अधिकारी वहां से ले जा रहे हैं और वेनेगास अकेले ईंधन स्टेशन पर रो रही हैं।